《一萼红 中秋题壁》
宋代·李恰

雨余天，悄晚霞净卷，高涌素轮圆。殿宇森寒，蓬瀛清澈，此意待证群仙。

猛回首、关河历历，试默省、归思在秋先。辽海尘沙，金台幻梦，老却游鞭。

凝望家山何许，认九疑缥缈，云影联绵。桂蕊簪金，竹枝戛玉，团坐儿女婵娟。

可忆否、天涯倦客，吟魂远、飞渡洞庭船。坐久霜华沁骨，瘦枕攲眠。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。